Diari Oficial de la Generalitat Valenciana


Sumari del DOGV 3060, del 20-08-1997 (1997/9737)

DECRET 208/1997, de 10 de juliol, del Govern Valencià, pel qual es crea un col·legi d'Educació Infantil i Primària a Xàbia.
---------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/07/10/208/dof/vci/html**

### Dades del document

Número de DOGV
:   3060

Data del DOGV
:   20-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9737


Data del document
:   10-07-1997

Organisme emissor
:   Conselleria de Cultura, Educació i Ciència

Tipus de document
:   Decret

DECRET 208/1997, de 10 de juliol, del Govern Valencià, pel qual es crea un col·legi d'Educació Infantil i Primària a Xàbia.  
La Llei Orgànica 1/1990, de 3 d'octubre, d'Ordenació General del Sistema Educatiu, estableix una nova estructura dels nivells educatius, que modifica el contingut i durada dels ensenyaments. Una de les seues conseqüències és la reestructuració de la xarxa escolar.  
El col·legi públic d'Educació Infantil i Primària Vicente Tena de Xàbia, tot i ser un centre de tres línies, està ubicat en tres edificis independents, dels quals dos, per disposar d'instal·lacions que compleixen els requisits mínims establits pel Reial Decret 1004/1991, de 14 de juny, podrien constituir-se com a centres d'una línia.  
A la vista de la distribució dels seus espais i de les activitats que s'hi realitzen, raons organitzatives i pedagògiques aconsellen el seu desglossament per tal que siga possible una millor escolarització de l'alumnat, un millor aprofitament en la utilització dels recursos amb què està dotat i una més adequada impartició dels ensenyaments.  
Per això, consultats el Claustre de Professors del centre i el Consell Escolar Municipal, vistes les propostes i informes emesos per la Inspecció Educativa i la Direcció Territorial de Cultura i Educació d'Alacant, i de conformitat amb allò que s'ha establit en l'article 17 de la Llei Orgànica 8/1985, de 3 de juliol, Reguladora del Dret a l'Educació i en el Reglament Orgànic i Funcional de les Escoles d'Educació Infantil i dels Col·legis d'Educació Primària Públics, a proposta del conseller de Cultura, Educació i Ciència, i després de deliberació prèvia del Govern Valencià, en la reunió del dia 10 de juliol de 1997,  
DECRETE   
Article 1  
Es crea, per desglossament del CP Vicente Tena (codi 41566891), de la localitat de Xàbia, el Col·legi Públic d'Educació Infantil i Primària següent:  
Província: Alacant  
Localitat: Xàbia  
Domicili: Partida Freginal, s/n  
Codi: 92106428  
Ensenyaments: Educació Infantil (2n. cicle) i Educació Primària.  
Article 2  
La Conselleria de Cultura, Educació i Ciència fixarà el nombre d'unitats i de llocs de treball docent, per nivells d'ensenyament, del centre creat per aquest decret i del centre afectat pel desglossament.  
DISPOSICIÓ ADDICIONAL  
Aquesta disposició s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
Es faculta el conseller de Cultura, Educació i Ciència perquè adopte quantes mesures siguen necessàries per al compliment i desenvolupament d'allò que s'ha establit en aquest decret, així com per a modificar, si cal, el domicili i la configuració del centre creat.  
Segona  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
València, 10 de juliol de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller de Cultura, Educació i Ciència,  
FRANCISCO E. CAMPS ORTIZ


Còpia Permalink ELI